Endometriose

Endometriose er en sykdom som kan oppstå hos kvinner i fruktbar alder og er en kronisk gynekologisk sykdom der livmorslimhinne-lignende vev vokser utenfor livmoren. Det er en tilstand der livmorslimhinne-lignende vev begynner å vokse utenfor livmoren, som for eksempel i bukhulen. Vevet påvirkes av hormonforandringene under menstruasjonssyklus. Tilstanden kan være smertefull og den kan gjøre det vanskelig å bli gravid hos én av tre. De vanligste stedene å finne endometriose er rundt eggstokkene, egglederne, utsiden av livmoren og på veggen inne i bukhulen.Redaksjonen (2019) Endometriose. Helsebiblioteket.no, 18.04.2019. Besøkt 2020-01-22

Endometriosen kan oppstå på en overflate som vil blø under menstruasjonen, på samme måte som fra livmoren. Vevet kan også være inne i fast vev, og vil da fungere som en cyste som blir mer blodfylt og større under menstruasjonen. Det kan også oppstå i endetarmen, urinblæren og neseslimhinnen. Pasienten vil da blø neseblod under menstruasjonen. Likeledes kan endometriose oppstå i gamle arr på huden eller indre arr etter operasjoner.

Den vanligste forklaringen på endometriose i bukhulen er at noe av menstruasjonsblodet med celler fra endometriet føres gjennom egglederen ut i bukhulen og fester seg på bukhinnen, eggstokker, tarmen og urinveiene. Det skapes lesjoner, blodfylte cyster og sammenvoksninger, som resulterer i betennelser, smerter, barnløshet og mulige andre medisinske problemer. 

Det antas at rundt 10 % norske kvinner har endometriose.

Symptomer
Mange av symptomene på endometriose er typiske, men uspesifikke og diffuse. Derfor får kvinnene ofte en rekke feildiagnoser, som irritabel tarm eller urinveisinfeksjoner. Noen kvinner har ingen eller lite symptomer selv om de har endometriose.https://endometriose.no/om-sykdommene/endometriose/

Eksempler på symptomer:
 Smerter ved menstruasjon, eggløsning, samleie, tarmbevegelse/avføring og vannlating.
 Tretthet 
 Oppblåsthet
 Kvalme
 Sterke menstruasjonsblødninger 
 Ufrivillig barnløshet

Behandling
Det finnes ingen kur for endometriose, kun lindrende behandling, og det er en kronisk sykdom som kan påvirke hele kroppen.

Aktuell lindrende behandling kan være smertestillende, p-piller, hormonbehandling (varierte grader) og kirurgisk fjerning (kikkehullsoperasjon)/ hysterektomi (kirurgisk fjerning av livmoren).https://endometriose.no/om-sykdommene/endometriose/

 Historie 
I 1940-årene lanserte den amerikanske gynekologen Joe Meigs teorien om «karrierekvinnens sykdom», der endometriose ble koblet til utsatt barnefødsler og en modernisert kvinnerolle. 

 Norske forhold 
I september 2023 ble det kjent at det skal etableres en nasjonal kompetansetjeneste for endometriose og adenomyose på Oslo universitetssykehus.

Endometriose ble første gang omtalt i norske aviser i 1933, da kirurgen Hans Fredrik Harbitz publiserte forskning om sykdommen som en komplikasjon ved kirurgi På 1930–50-tallet ble tilstanden hovedsakelig omtalt i medisinske tidsskrifter og legehåndbøker, ofte i forbindelse med maligne svulster og andre gynekologiske sykdommer. 

I dag omtales endometriose ofte som en «ignorert epidemi», men med økende bevissthet blant både helsepersonell og befolkning. Norske retningslinjer for diagnostikk og behandling ble sist oppdatert i 2023, med vekt på tidlig intervensjon, smertebehandling og fertilitetsbevarende kirurgi.Helse- og omsorgsdepartementet. NOU 2023:5 – Den store forskjellen. 2023.

 Referanser 

Eksterne lenker
 Den norske endometrioseforeningen, Endometriose.no
 Den norske endomertioseforeningen for ungdom  
 Fakta om endometriose , Helsenett.no

Kategori:Sykdommer i urin- og kjønnsorganer
Kategori:Menstruasjon